alexandrainst/scandi-wiki huggingface dataset:
Grimsfjellet

Grimsfjellet  er ein ås i Marker kommune i Viken. Han har ei høgd på 277 meter over havet og er det 20. høgaste punktet i Østfold av åsane med primærfaktor på minst 50 meter.

Sjå òg 
 Høgder i Østfold

Fjell i Viken
Geografi i Marker
Brattfjell i Østfold

Brattfjell  er ein ås i Marker kommune i Viken. Han har ei høgd på 273 meter over havet og er det 21. høgaste punktet i Østfold av åsane med primærfaktor på minst 50 meter.

Sjå òg 
 Høgder i Østfold

Fjell i Viken
Geografi i Marker
Trøgstad varde

Trøgstad varde  er ein ås i Indre Østfold kommune i Viken. Han har ei høgd på 271 meter over havet og er det 22. høgaste punktet i Østfold av åsane med primærfaktor på minst 50 meter.

Sjå òg 
 Høgder i Østfold

Fjell i Viken
Geografi i Indre Østfold
Lauhøgda

Lauhøgda er ein ås i Indre Østfold kommune i Viken. Han har ei høgd på 268 meter over havet og er det 23. høgaste punktet i Østfold av åsane med primærfaktor på minst 50 meter.

Sjå òg 
 Høgder i Østfold

Fjell i Viken
Geografi i Indre Østfold
Østre Tiuras

Østre Tiuras  er ein ås i Rakkestad kommune i Viken. Han har ei høgd på 267 meter over havet og er det 24. høgaste punktet i Østfold av åsane med primærfaktor på minst 50 meter.

Sjå òg 

 Høgder i Østfold

Fjell i Viken
Geografi i Rakkestad
Brattåsen

Brattåsen  er ein ås i Indre Østfold kommune i Viken. Han har ei høgd på 263 meter over havet og er det 25. høgaste punktet i Østfold av åsane med primærfaktor på minst 50 meter.

Sjå òg 
 Høgder i Østfold

Fjell i Viken
Geografi i Indre Østfold
London lufthamn, Heathrow

London lufthamn, Heathrow er den største flyplassen i London, og den travlaste flyplassen i Storbritannia. Den ligg i Hillingdon, som er den vestlegaste bydelen i London. 

På verdsbasis er Heathrow den tredje travlaste i talet passasjerar, men grunna det store talet mellomlandingar har den mest internasjonale passasjerflyttingar. Heathrow var i 2004 den travlaste flyplassen i talet passasjerar i Europa, og den tredje travlaste i talet fly som letta og landa.

Bakgrunnsstoff
Offisiell nettstad

Flyplassar i Storbritannia
Samferdsle i London
Zeppelinfjellet

Zeppelinfjellet er eit fjell på Brøggerhalvøya, to km frå Ny-Ålesund på Spitsbergen. Fjellet har ei høgd på 553 moh.

Norsk Polarinstitutt driv luftmålestasjon Zeppelin på Zeppelinfjellet saman med Norsk institutt for luftforskning. Luftmålestasjonen ligg på 475 moh og vart opna i 1990. Ein kan nå stasjonen frå Ny-Ålesund med ein gondolbane.

Zeppelinfjellet har namnet sitt etter den tyske offiseren og luftskipskonstruktøren Ferdinand von Zeppelin (1838-1917) som leia ein ekspedisjon til dette området i 1910 saman med Hugo Hergesell.

Fjell på Spitsbergen
Platåberget

Platåberget er eit fjell ved Longyearbyen på Svalbard. Platåberget ligg ovanfor flyplassen og Gruve 3, og avgrensa i austleg retning av Blomsterdalen og mot vest av Bjørndalen. Mot sør strekkjer platået seg mot foten av Nordenskiöldfjellet. Platåberget er dominert av nesten vegetasjonslaus blokkmark med innslag av parti med lav- og mosedominert vegetasjon.

Svalbard satellittstasjon har sidan 1999 drive ein satellittstasjon på Platåberget. Antennene til satellittstasjonen er ikkje synleg frå Longyearbyen eller flyplassområdet, men frå mellom anna Hiorthamna. Før bygginga av stasjonen tok til vart det søkt etter kulturminner, men det vart ikkje påvist nokon.

Om vinteren er det fleire alternative scooter-traséer som gjer det mogeleg å kome opp på platået og om sommaren går det turløyper opp til Platåberget.

Svalbard Samfunnsdrift har gjort vurderingar knytt til opprettinga av vindkraftpark i Longyearbyen. Basert på vinddata frå mellom anna flyplassen vart Adventdalen og Platåberget vurdert som stadane med dei beste vindtilhøva i nærleiken av Longyearbyen. Adventdalen vart raskt vurdert som uaktuell ut frå visuelle forhold, medan Platåberget vart vurdert nærare, mellom anna gjennom vindmålingar. I ein rapport frå 12. mai 2004 viser analysane at den venta middelvinden på Platåberget er 5,8 m/s i 40 meters høgd, noko som er vurdert som lovande.

Kjelder
Denne artikkelen bygger på «Platåberget» frå ,  den 1. mai 2008.  
 

Longyearbyen
Fjell på Spitsbergen
Newtontoppen

Newtontoppen er det høgaste fjellet på Svalbard. Toppen er 1713 meter over havet og ligg nordaust på øya Spitsbergen, sør på halvøya Ny-Friesland.

Fjellet er kalla opp etter Isaac Newton. Det blei først klatra av Helge Backlund den 4. august 1900.

Kjelder

Fjell på Spitsbergen
Miseryfjellet

Miseryfjellet (536 moh.) er eit fjell på Bjørnøya. Fjellet ligg på søraustkysten av øya. Dei høgste toppane på fjellet er Urd (536 moh.), Verdande (462 moh.) og Skuld (454 moh.).

Fjell på Bjørnøya
Lunckefjellet

Lunckefjellet er eit fjell i Reindalen, Nordenskiöld Land på Svalbard. Fjellet er 1045 moh og ligg to kilometer nordaust for Sveagruva. Nord for Lunchefjellet ligg Reindalen i nord, Marthabreen i vest, Vegbreen i sør og Lunckebreen i aust. Den nordvestlege delen av fjellet ligg innanfor Nordenskiöld Land nasjonalpark.

Store Norske Spitsbergen Kulkompani sendte 3. mars 2008 ei førehandsmelding til Sysselmannen på Svalbard om at dei ønskjer å starte gruvedrift i Lunckefjellet frå 1. januar 2013. Ifølgje selskapet er det 13 millionar tonn kol i Lunckefjellet og 10 millionar tonn kan utvinnast.

Lunckefjellet har fått namnet sitt etter den norske topografen Bernhard Luncke (1894-1963) som deltok i fleire ekspedisjonar til Svalbard og Eirik Raudes Land.

Fjell på Spitsbergen
Turn Back

Turn Back er det tredje albumet til den amerikanske gruppa Toto. Albumet var det mest kritikarroste albumet, men var likevel det albumet som fekk minst kommersiell suksess.

Songar 
 «Gift with a Golden Gun» (David Paich/Bobby Kimball) – 4:00
 «English Eyes» (David Paich/Bobby Kimball/Jeff Porcaro/Steve Porcaro) – 6:11
 «Live for Today» (Steve Lukather) – 4:00
 «A Million Miles Away» (David Paich) – 4:26
 «Goodbye Elenore» (David Paich) – 4:52
 «I Think I Could Stand You Forever» (David Paich) – 5:25
 «Turn Back» (Bobby Kimball/Steve Lukather) – 3:58
 «If It's the Last Night» (David Paich) – 4:28

Musikkalbum frå 1981
Toto-album
Fedjebjørnen

Fedjebjørnen er det høgaste punktet på øya Fedje i Vestland. Haugen ligg berre 42 meter over havet, som er lågare enn lyshøgda på Hellisøy fyr som ligg eit par kilometer lenger sørvest. Fedjebjørnen ligg i øydemarka, midt mellom Stormark i sør og Storevatnet, drikkevasskjelda på Fedje, i nord. Om lag 150 meter vest for Fedjebjørnen går Fv423.

Fjell i Vestland
Geografi i Fedje
Toto IV

Toto IV var det fjerde albumet til den amerikanske gruppa Toto, utgjeve i 1982.

Albumet blei tildelt heile seks Grammy-prisar, blant anna for beste song («Rosanna»). Det nådde fjerdeplassen på Billboard-lista allereie rett etter utgjevinga. Singelen «Rosanna» blei ein nummer to-hit. «Africa» blei også utgjeven som singel, og var den einaste som nådde heilt til toppen på hitlistene.

Songar 
 «Rosanna» (Paich) – 5:31
 «Make Believe» (Kimball/Lukather/Paich) – 3:45
 «I Won't Hold You Back» (Lukather) – 4:56
 «Good for You» (Kimball/Lukather/Porcaro) – 3:20
 «It's a Feeling» (Porcaro) – 3:08
 «Afraid of Love» (Lukather/Paich/Porcaro) – 3:51
 «Lovers in the Night» (Paich) – 4:26
 «We Made It» (Paich/Porcaro) – 3:58
 «Waiting for Your Love» (Kimball/Paich) – 4:13
 «Africa» (Paich/J. Porcaro) – 4:57

Musikkalbum frå 1982
Toto-album
David Paich

David Paich (fødenamn David Frank Paich) () i Los Angeles, California) er ein musikar som spelte på 1970-talet, 1980-talet og 1990-talet. Han er mest kjend for å spele keyboard, synge og komponere i bandet Toto. Med Toto skreiv han songar som "Rosanna" og "Hold The Line", og var også medkomponist og vokalist på låten "Africa".

Paich, David
Folk frå Los Angeles
Toto
Holmengråneset

Holmengråneset er eit nes som strekkjer seg på vestsida av Kvalbukta, vest for Holmengråfjorden, i Sør-Varanger kommune.

På Holmengrå er det funne ein godt bevart labyrint og andre teikn på busetjing frå år 1000–1600 som truleg er av samisk opphav.
Eit nyare kulturminne er laksefiskeværet Holmengrå frå slutten av 1800-talet bygd av kvenar frå Bugøynes.

Kjelder

Bakgrunnsstoff 
 Holmengrå-labyrinten  ved bealljecohkka.no

Halvøyar i Noreg
Geografi i Sør-Varanger
Mågerø

Mågerø er ei lita halvøy nordaust på Tjøme i Ytre Oslofjord, 18 km sør for Tønsberg, i Færder kommune. Mågerø har gått gjennom mange namneendringar og har mellom anna hatt namn som Måkerøy, Måkerø og no sist Mågerø. Opphavleg var Mågerø namnet på halvøya, men då Noreg vart medlem av NATO vart namnet endra til Måkerøy av estetiske omsyn. Sidan er namnet endra tilbake til det opphavlege Mågerø.

Mågerø har båthamn, båtbyggeri og militær luftovervakingsstasjon. Luftforsvarets stasjon Mågerø eller Control and Reporting Centre (CRC) Mågerø er den største arbeidsplassen i kommunen etter Tjøme kommune. Her ligg òg kongefamilien sin private feriebustad. Av tryggingsgrunnar er den plassert ved det militære området. Mågerø hadde i over 40 år tre umiskjennelege radardomar som landemerke, synleg for båttrafikk og andre. Desse vart fjerna sommaren 2006.

Kjelder

Bakgrunnsstoff 
 Zoombart kart og luftfoto over Mågerø

Tjøme
Halvøyar i Noreg
Geografi i Færder
Romsdalshalvøya

Romsdalshalvøya er ei halvøy i Møre og Romsdal på 1560 km². Halvøya er ein del av Romsdal og Nordmøre og er avgrensa – frå inst i Romsdal, ut til havet, til inst på Nordmøre – av Eresfjorden (mot vest), Langfjorden (mot sør), Romsdalsfjorden (mot sør), Julsundet (mot vest), Hustadvika (mot nord), Kornstadfjorden (mot aust), Kvernesfjorden (mot nord), Batnfjorden (mot nord), Tingvollfjorden (mot aust) og Sunndalsfjorden (mot aust). 

Halvøya omfattar mesteparten av Nesset, Molde og Gjemnes kommunar, og heile Fræna og Eide kommunar, og grensar i søraust mot Sunndal kommune. Byen Molde er den største tettstaden.

Det bur om lag 43 000 menneske på halvøya, på øya utanfor bur ytterlegare om lag 5 000 menneske.

Geografi i Møre og Romsdal
Halvøyar i Noreg
Skriverøya

Skriverøya er ei halvøy i Iddefjorden i gamle Idd kommune. Her finst kulturminne frå jarnalderen, den store nordiske krigen og steinhoggarane sine glansdagar.

Bakgrunnsstoff 
 Skriverøya 

Geografi i Halden
Halvøyar i Noreg
Sværholthalvøya

Sværholthalvøya er ei halvøy i Troms og Finnmark mellom Porsangerfjorden i vest og Laksefjorden i aust. Halvøya er delt mellom Nordkapp, Porsanger og Lebesby kommune.

Halvøyar i Noreg
Geografi i Nordkapp
Geografi i Porsanger
Geografi i Lebesby
Vesterøya

Vesterøya er ei halvøy utanfor Sandefjord.

Strender 
 Asnes
 Tangen
 Sjøbakken
 Langeby
 Vøra
 Fruvika
 Grubesand

Geografi i Sandefjord
Halvøyar i Noreg
Østerøya

Østerøya er ei halvøy i Sandefjord kommune. Ho grensar i vest mot Mefjorden og i aust mot Tønsbergfjorden. Sjømerket Tønsberg tønne ligg ytst på halvøya.

På sørspissen av halvøya ligg eit turområde med bade- og fiskeplasser. Her ligg òg eit freda område. Dette er ein «svartor-sumpskog» som er ein sjeldan og artsrik biotop. Her finst store mengder ramslauk, sverdlilje og orkideen vårmarihånd.

Historie 
Austerøya var erobra under den andre verdskrigen.

Anna 
Spelefilmen Hodet over vannet, regissert av Nils Gaup, vart spelt inn på sørspissen av Austerøya.

Strender 
 Skjellvika
 Flautangen
 Nordre Trubervika
 Strandvika
 Ertsvika

Geografi i Sandefjord
Halvøyar i Noreg
Elvar i Noreg

Dette er ei liste over dei lengste elvane i Noreg. Lengd i kilometer står i parentes.

Sortert etter lengd 

 Glomma (601)
 Pasvikelva og Ivalojoki (380, 140 km i Noreg)
 Numedalslågen (352)
 Gudbrandsdalslågen og Vorma (351)
 Tanaelva (348)
 Drammensvassdraget (301)
 Skiensvassdraget (251)
 Begna (250)
 Otra (245)
 Trysilelva (233)
 Alta (229)
 Namsen (228)
 Hallingdalselve og Snarumselva (220)
 Arendalsvassdraget (209)
 Orkla (171)
 Renaelva (165)
 Vefsna (163)
 Nea-Nidelvvassdraget (156)
 Karasjohka (155)
 Gaula (145)

Se også 
 Vassdrag i Noreg

Kjelde 
 Noregs vassdrags- og energidirektorat
Vassdrag i Noreg

Dette er ei liste over vassdrag i Noreg sortert etter nedslagsfelt: 

Glomma (41 917 km²)
Gudbrandsdalslågen/Vorma (Del av Glommavassdraget) (17 412 km²)
Otta (3 948 km²)
Rena (3 967 km²)
Pasvikelva (18 404 km²) 
Drammensvassdraget (17 034 km²)
Hallingdalsvassdraget (5 237 km²)
Begnavassdraget (4 875 km²)
Soknavassdraget (644 km²)
Tanaelva (16 309 km²)
Karasjohka 5 044 km²)
Skiensvassdraget (10 772 km²)
Tinnvassdraget (4 115 km²)
Altavassdraget (7 373 km²)
Namsen (6 277 km²)
Målselva (6 145 km²)
Numedalslågen (5 577 km²)
Trysilelva (5 427 km²) 
Vefsna (4 119 km²)
Arendalsvassdraget/Nidelva (4 025 km²)
Ranelva (3 847 km²)
Otra/Setesdalsvassdraget (3 737 km²)
Gaula (3 658 km²)
Nea-Nidelvvassdraget (Trøndelag) (3 109 km²)
Orklavassdraget (3 052 km²)
Kragerøvassdraget (1 242 km²)
Herrevassdraget (270 km²)
Sandviksvassdraget (200 km²)

Sjå òg 
 Elvar i Noreg

Fotnotar
Ågårdselva

Ågårdselva er, saman med Mingevannet og Visterflo, eit sideløp til Glomma i Sarpsborg kommune, og er dermed ein del av Glommavassdraget. Elva spring ut frå Mingevannet ved Trøsken, renn gjennom Sølvstufossen, og munnar ut i Visterflo nedanfor Solli. På 1800–talet var Ågårdselva ei viktig kraftkjelde for Sanne Solli Brug som i ein periode var eit av dei største sagbruka i Nord-Europa. I dag er Ågårdselva best kjent som ei god lakseelv.

Sølvstufoss 
Området ved Sølvstufoss er vilt og vakkert, og for Østfold eit særprega landskap. Frå aust kjem ein til Sølvstufoss ved å starte ved Agnalt skole og følgje kjerrevegen vestover forbi den gamle husmannsplassen Grøtet. Ein kan òg starte turen på Bådstangen og gå frå der på ein merka natursti. Ved Sølvstufoss kan ein krysse Ågårdselva på ei gangbru som spenner rett over fossen. Da brua vart bygd i 1986 erstatta ho den gamle hengebrua som vart rive. For å kome til Sølvstufoss frå vest kan ein følgje stien frå Isnes, eller skogsbilvegen frå Stikka.

Fiske 
Ågårdselva er kjend for å vere ei god lakseelv. Fiske etter laks er lov f.o.m. 1. juni t.o.m. 31. august mot løysing av fiskekort. Fisketida gjelder òg for innlandsfisk. Fangst av laks og sjøaure er berre lov med stong. Fiske frå båt er ikkje lov i Ågårdselva. Om ein får laks eller sjøaure under 35 cm skal han settast ut igjen.

Tunefloga 
Tunefloga er ein blodsugande knottart som har fått namnet «Tuneflue» fordi ho vert klekt i den delen av Glommavassdraget som ligg i tidlegare Tune kommune – Ågårdselva. Tunefloga har eksistert i fleire tiår, men storleiken på bestanden har variert noko frå år til år, dels på grunn av naturlege svingingar og dels på grunn av at vasstanden i Ågårdselva varierer. Tunefloga kan lokalt opptre i store mengder i ein 2–3 vekers periode rundt St.Hans. Vaksne tunefloger kan fly 10–15 km, så ho opptrer derfor òg i nabokommunane. Dei siste åra er det arbeida systematisk for å kjempe mot tuneflogeklekkinga i Ågårdselva, mellom anna gjennom manipulering av vassføringa i elva.

Sagbruket 
Ved foten av stryka nedanfor Sølvstufoss låg på 1800–talet eit av dei største sagbruka i Nord-Europa – Sanne & Solli Brug. Alt på 1600–talet vart det skore tømmer på bruket, og i perioden 1860–1880 hadde Sanne & Solli Brug 22 oppgangssager og ca 600 arbeidarar. I 1925 vart drifta nedlagt. I dag har naturen tatt tilbake det gamle industriområdet og svartora står tett der sagbruksbygningane låg for hundre år siden. Dei mange grunnmurane og pilarane viser framleis storleiken av anlegget, og ein kopi av vasshjulet som drog fram tømmeret til sagbruka er bygd.

Kunstgalleriet 
Kunstgalleriet Soli Brug er ein populært stad for kunstutstillingar. Utstillingane vert halde to gonger i året, i juni og desember. Kvar utstilling varer i 2 veker og vert vitja av rundt 15 000 menneske frå heile Austlandet. Soli Brug vert eigd og drive privat.

Bakgrunnsstoff 
 Nedre Glomma og Omland Fiskeadministrasjon
 Soli Brug

Kjelder 
 Denne artikkelen bygger på «Ågårdselva» frå , den 1. mai 2008. 
 

Geografi i Sarpsborg
Elvar i Viken
Glommavassdraget
Svinna

Svinna (eller Svinndalselva) er ei elv som spring ut frå Sæbyvannet, renn vestover via Flesjøvannet, og ut i Vansjø ved Roos i Våler kommune i Viken. Høgdeskilnaden mellom Sæbyvannet (46 m.o.h.) og Vansjø (25 m.o.h.) er 21 meter. Tidlegare vart eit av vassfalla i Svinna nytta til å drive oppgangssaga «Frølandsaga». 

Vassdraget strekkjer seg vidare austover til Rusviktjern og sørover til Ravnsjø som begge renn ut i Sæbyvannet. Rusviktjern og Ravnsjø er henholdvsis drikkevasskjelde og reservedrikkevasskjelde for Våler kommune. 

Svinna er ei av fire tilførselselvar til Vansjø, og har ei midlere vassføring ved utløpet i Vansjø på 1,6 m³/sek.

Kjelder
Denne artikkelen bygger på «Svinna» frå ,  den 1. mai 2008.  
 

Elvar i Viken
Geografi i Våler i Viken
Stenselva

Stenselva er elva mellom Aspern, Brekke sluser og Femsjøen i Haldenvassdraget. Ho er 7 km lang. 

Ved Krappeto og Brekke var det eit fall på til saman 26,6 meter. Dette vart utnytta til ein kraftstasjon for å forsyne byen med kraft. Stasjonen stod ferdig i 1924, det same gjorde dei fire slusekamra som løfta båten «Engebret Soot» 26,6 meter frå Ganerødelva til Stenselva.

Elvar i Viken
Geografi i Halden
Haldenkanalen
Raumelv

''For andre tydingar, sjå Rauma (fleirtyding)
Raumelv eller Rauma er eit gammalt namn på dei nedre delane av Glomma, den delen som ligg nedanfor Romerike.

Kjelder 
 Fredrikstad byleksikon 

Geografi i Fredrikstad
Elvar i Viken
Rakkestadelva

Rakkestadelva er ei elv i Rakkestad kommune. Ho startar i Kolbjørnsviksjøen, og går gjennom Skjølja før ho kryssar Rv124 og renn gjennom sentrum av Rakkestad, der det er laga til fiskeplassar for rullestolbrukarar. Av fiskar ein kan få i Rakkestadelva er åbor, brasme, flire, gjedde, hork, laue, mort, niøye, stam, sørv, aure og ål.

Sideelvar til Rakkestadelva er Dørja, Schieselva og Tjæra. Elva renn ut i Glomma ved Brekke, der det er ein elvekraftstasjon, Brekke kraftverk. Buer kraftverk er eit anna kraftverk i elva.

Bakgrunnsstoff 
 Elvefiske i Rakkestad

Elvar i Viken
Geografi i Rakkestad
Mørkelva

Mørkelva er ei elv i Viken. Ho har utspringet sitt i Bergsjøtjern i Våler kommune og munnar ut i Vansjø. Mørkelva er ei av fire tilførselselvar til Vansjø, og har ei midlare vassføring ved utløpet i Vansjø på 0,9 m³/sek.

Elvar i Viken
Geografi i Indre Østfold
Geografi i Våler i Viken
Veidalselva

Veidalselva (eller Kirkelva) er ei elv som har utspringet sitt i Bølertjern i Indre Østfold kommune i Viken, og munnar ut i Vansjø. Elva er ei av fire tilførselselvar til Vansjø, og har ei midlare vassføring ved utløpet i Vansjø på 0,6 m³/sek.

Kjelder 

Elvar i Viken
Geografi i Indre Østfold
Hobølelva

Hobølelva har utspringet sitt i Sværsvann i Oslo, og munnar ut i Vansjø i Viken. Elva tar òg ein tur innom Bjørnerødvannet. Hobølelva er den største av fire tilførselselvar til Vansjø, og har ei midlare vassføring ved utløpet i Vansjø på 5,4 m³/sek.

Elvar i Viken
Elvar i Oslo
Enningdalselva

Enningdalselva, òg kalla Berbyelva, ligg heilt sør i Østfold i Halden kommune. Ho renn gjennom Enningdalen, mellom Bullaren i Sverige og Iddefjorden og er om lag 13 km lang.

Enningdalselva er ein del av Enningdalsvassdraget som har kjeldene sine i Nordre- og Søndre Boksjø, og Nordre-, Midtre- og Søndre Kornsjø som ligg i grensetraktene mellom Aremark/Halden og Dals Ed i Sverige. Vidare gjennom Kynne älv og Bullaren i Sverige. Frå her renn elva som Enningdalselva til Iddefjorden. Av større sidevassdrag kjem eit frå Ørsjøen, som sluttar seg til Enningdalselva 1 km før Iddefjorden. Frå Lysevatn og Øvre Elgvann renn Elgå og renn saman med vassdraget ved riksgrensa ved Holtet. Heile vassdraget er om lag 70 km langt, med eit nedbørsfelt på 780 km². 1/3 av nedbørsfeltet er i Østfold og 2/3 i Dalsland/Bohuslän i Sverige.

Enningdalselva er kjent som ei god lakseelv, med rekordlaks på 17,7 kg(Jim Arne Olsen) og gjennomsnittsvekt på 4,5 kg.

Vassdraget vart tidlegare nytta til tømmerfløyting, møller, kverner, sagbruk, ålefiske og perlefiske. Restar av gamle demningar og fløytningsinnretningar kan ein sjå fleire stader i sidevassdraga. Òg ålefiske vart tidlegare viktig. 

Elva er verna i samsvar med Verneplan IV for vassdrag.

Bakgrunnsstoff 
 Enningdalselva .
 AJFF Halden.

Elvar i Viken
Geografi i Halden
Verneplan IV for vassdrag
Elvar i Sverige
Elgåfossen

Elgåfossen er den høgaste uregulerte fossen i Østfold med eit fall på 46 meter. Han ligg lengst sør i Viken, nær Holtet i Enningdalen. Grensa mot Sverige går midt i fossen. Den er derfor òg den høgaste uregulerte fossen i Bohuslän. Elgåfossen, som er ein del av Elgå, renn ut i Enningdalselva.

Ved fossen kan ein sjå restar av gamle Saga husmannsplass (frå 1859), med tømmerdrift, sag og mølle. Rundt fossen kan ein sjå grunnmuren etter mølle, gamle møllesteinar, stenpilarar frå tømmerrenne som gjekk ned fossen. Plassen var busett til frampå 60-talet. Rundt fossen er det no opparbeida natursti og det er mogeleg å krysse elva via bruer både over og under fossen.

Fossen kan ein nå via rasteplass ved riksveg 22, om lag 700 meter nord for riksgrensa.

Fossar i Viken
Geografi i Halden
Turistmål i Viken
Den norsk-svenske riksgrensa
Fossar i Sverige
Sørkedalselva

Sørkedalselva er ei elv i Sørkedalen i Oslo kommune. Elva vert til der elvane Langlielva og Heggelielva (frå respektive Langlivann og Nordre og Søndre Heggelivann) renn saman. Elva renn frå der inn i Bogstadvannet og vidare ned til Lysakerelva. 

Sørkedalselva er til ei viss grad egna for flugefiske sidan ein kan vade stort sett heile strekninga, men den tette vegetasjonen langs breidda stiller ein del krav til fiskaren sin erfaring. Fisken er derimot liten, normalt ikkje større enn 200–300 gram, men fisk på opptil 2,5 kg er vorte fanga her. Dei seinare åra har det vorte sett ut ein del aure frå 300 til 500 gram av Oslomarka Fiskeadministrasjon.

Sørkedalselva er elva som Brødrene Dal padla på i serien Brødrene Dal og Professor Drøvels hemmelighet frå 1978. I serien vart elva kalla Overfloden.

Kjelder
Denne artikkelen bygger på «Sørkedalselva» frå ,  den 1. mai 2008. 
 oppgav desse kjeldene: 
 Trygve Christensen: Sørkedalsvassdraget og Sørkedalen. Eget forlag. 1997. ISBN 82-992916-1-5
 

Elvar i Oslo
Lysakerelva

Lysakerelva er ei elv som renn frå Bogstadvannet i Oslo og munnar ut i Indre Oslofjord på Lysaker, i det som vert kalla Lysakerfjorden mellom Fornebu og Bygdøy. Elva høyrer til Oslomarkavassdraga. Kjelda til Lysakerelva er Langlivann og Nordre og Søndre Heggelivann. Utløpa deira, Langlielva og Heggelielva, renn saman i Sørkedalen og vert frå der kalla Sørkedalselva, som renn inn i Bogstadvannet.

Sidan 1848 har den 7,4 km lange elva danna grense mellom Oslo og Bærum. Namnet kjem av garden Lysaker, som ligg på Bærumsida av elva.

Tidlegare vart elva nytta som kraftkjelde til smelteomnar, møller og sagbruk, mellom anna Voksen Mølle og Grini Mølle, og langs elva finst det fleire ruinar etter sagbruk og møller. Elva vart tidleg industrialisert og av brukarane var Granfos Brug, O. Mustad & Søn og Lysaker Kemiske Fabrik. Om vinteren drog hushaldningane langs elva nytte av isen til is-skapa sine.

Elva har mange fossar og stryk, og vert i vårflaumen nytta til padling. Sjølv om vassføringa ikkje er av dei aller største, har elva nok slynger og stryk til at ho vert nytta til trening av dei beste elvepadlarane i Noreg.

Det går turstiar langs stort sett heile elva. I januar 2007 vart det oppdaga hærverk på over hundre tre i den verna skogen langs elva.

Kjelder 
 Denne artikkelen bygger på «Lysakerelva» frå , den 1. mai 2008. 
 oppgav desse kjeldene:

Bakgrunnsstoff 
 Oslo Elveforum om Lysakerelva 

Elvar i Oslo
Elvar i Viken
Geografi i Bærum